
Odrednice psihološke astrologije (napose Huberove) nisu samo puke 'smjernice'. Naime, 
mnoge od tih smjernica su prvorazredne, ali da bi se stvarno razumjelo kako ih primijeniti u 
praksi bitno je da je svaki njihov proučavatelj spreman potrošiti vrijeme radeći s 
kozmogramima - osim vlastitim - mnogih, mnogih i mnogih drugih osoba! 


To je osobito zamjetno kada istražujemo, primjerice, kozmogram 'Obiteljskog obrasca'. 
U njemu su ucrtane linije za razumijevanje i tumačenje položaja Sunca, Mjeseca i Saturna 
kroz koje vidim kako oni odražavaju subjektivno viđenje, napose doživljavanje djetetova 
odnosa unutar obitelji. Ali, bitno je za zapamtiti da je svaka obitelj različita pa postoji bezbroj 
načina razumijevanja i valjanog tumačenja stvarnosti, sličnih ili istovrsnih pokazatelja u 
kozmogramu. A jedini način da se počne razumijevati kako se prispodobe temeljnih načela 
očituju u stvarnosti je raditi sa što više kozmograma i što je moguće s više ljudi. Tek kada je 
to učinjeno moguće je uvidjeti jesu li te smjernice temeljnih odrednica, dakako u prenesenu 
značenju, odista valjane. 

To se odnosi na svaku značajku psihološke astrologije - uključujući i razumijevanje omjera 
Goja u kozmogramu, ali ne u svrhu njegova poljepšanja, već ta 'psihologija' boja ukazuje 
kako određene nijanse boja mogu ishoditi očekivanim reakcijama predmetne teme (osobe). 
Pri izradi korijenskoga kozmograma (KK rođenja) ovom načinom primjenjuju se tri boje - 
crvena, plava i zelena. 

Pojedinačni aspekti, u aspektnoj mreži, ucrtavaju se u bojama: crvenom (kvadrati i 
opozicije), plavom (sekstili i trigoni), zelenom (polusekstili i kvinkunksi) i narančastom 
(konjunkcije). 


Tri boje: crvena, plava i zelena, poput triju križeva, prispodobljuju načela energije, oblika 
i percepcije. 

Na taj se način i bojama svakomu aspektu prispodobljuje stanovito značenje. 

Crvena 


# Crvena: Kvadrat (90%) i Opozicija (180%) 

# Križ - Začetni 

Ovu boju povezujemo s djećovanjem, napetosti, usmjerenosti ka cićju, suodnosno 
'kretanju' što ukazuje na poduzimanje nekog oblika aktivnosti. 


Prispodobljeno ljudskome biću, kao izričajna zamjembenica u prenesenu značenju, 
naznačuje djelatnu energiju, volju u djelovanju, radnje i pothvate usmjerene ka cilju. 
Označava zahtjeve i pritiske koji iziskuju napore, razvoj i primjenu svih raspoloživih 
mogućnosti. Doživljava se kao napetost ili kao snažan energetski teret koji iziskuje olakšanje 
pražnjenjem u postizanju ciljeva ili prevladavanjem izazova, tako da je činidba plodonosna 
s očiglednim trajnim učinkom. 


Razgraničenje, aktivno odbijanje i provedba snaga u djelovanje dovode do sukoba. Ovaj 
sukob između različitih sila, unutarnjeg i vanjskog, stvara otpor, bol ili srdžbu i potiče na 
potrebu da se nešto posve određeno učini zbog sukoba koji uzroči. Sučeljavanje i upravljanje 
sukobom pobuđuju na provedbu uz inteligentno razumijevanje funkcija ovih sila. 


Plava 


u 

#& Plavo: Sekstil (60%) i Trigon (120%) 

$ Križ - Ustaljujući 

Ovu boju povezujemo s opuštenosti, spokojem, razGoritim djećovanjem, usmjerenosti 
a skladu, suodnosno pitanjima sigurnosti i održavanju nepromijenjenih stanja. 

Prispodobljeno ljudskome biću, kao izričajna zamjembenica u prenesenu značenju, 
naznačuje srž tvari pohranjenu kao mogućnosti, talente, znanja, vizije ili iskustva. 
Omogućuje usvajanje suštine iskustva i prosljeđivanja istog drugima kao znanja ili mudrosti. 
Pridonosi uspostavi ravnoteže, postojanosti ustroja i spokoja, donosi mirnoću koja, iznova i 
iznova, omogućuje oporavak oblika ili stajališta kao mogućnost ostvarenja spokojstva i 
prisebnosti ili, pak, kao sklonosti nedjelovanju i/ili pomanjkanju zanimanja za okolne 
događaje. 

To su aspekti smirenja i opuštanja koji pretpostavljaju uživanje, zadovoljstvo, čulnost, i 
radost življenja. Doživljavaju su kao skladni i ugodni; zrače mekoćom, prihvaćanjem, 
otvorenošću, ljubaznošću, trpeljivošću i dobrotom. Njihov optimizam, prepoznavanje 
pozitivnog i vjerovanje u smisao života imaju 'ljekovito djelovanje', objedinjujući i skladan 
učinak, uglavnom pružajući rješenja. 


Nalaze li se u kozmogramu samo crvene i plave linije (boje) onda ćemo vjerojatno 
razmatrati nekoga koji u životu naginje zdvajanju između aktivnosti i pasivnosti - ili između 
rada i igre (zadovoljstva). Prispodoba crvenog dijela ličnosti raditi će kako bi se priskrbila 
sredstva koja bi zadovoljila prispodobljene potrebe plavog dijela ličnosti. 

Zelena 


s Zeleno: Polusekstil (30%) i Kvinkunks (150%) 

€ Križ - Promjenljivi/prilagodljivi 

Ova boja, koju povezujemo s prirodom, ukazuje na usmjerenost ka istraživanju, ka 
informacijama, učenje, rasta i razvoja, ali i neod0učnogt, suodnosno mogućnosti traženja 
izlaza, ili puta prema naprijed. 

Prispodobljeno ljudskome biću, kao izričajna zamjembenica u prenesenu značenju, 
naznačuje promjenjivo/prilagodljivo načelo u ustrojstvu osobe i kao takvo osjetljivošću 
otkriva reakcije na podražaje i otvaranje svijesti koju pobuđuje opažanje. Ova spremnost za 
doimanje može dovesti do svjesnog poimanja o i najmanjim promjenama u okolini, do 
pažljivog slušanja smjernica koje izviru iz unutarnjeg bića, ali i do osjećaja ranjivosti i 
bespomoćnosti. 

Naznakom je istraživanja i postavljanja pitanja u svijesti koja katkad uzroče stanja 
neizvjesnosti ili nesigurnosti u mislima. Međutim, to dovodi do intenzivnih procesa 
razmišljanja o iskustvu, prepoznavanju i provjeri poveznica i značenja u potrazi za istinom. 
Nerijetko, okolnosti, stanja i ino nikada nisu onakvima kakvima se čine, što uvijek iziskuje 
pažljivo istraživanje ne bi li se u konačnici izvršio ispravan izbor i donijela valjana odluka. 
Vjeruje se u razmjernost i promišljanje kako bi se pronašao put ili način i održao što je više 
moguće nepristran i prilagodljiv stav koji je, iako se katkad čini nedosljednim ili 
bespomoćnim, objedinjujući i neškodljiv. 


Narančasta 


# Narančasto: Konjunkcija (0%) 

Ovu boju povezujemo s fraženje Qontakata, usmjerenosti Ga povezivanju. Crtamo ju 
narančastom bojom, što ukazuje na njezinu ekstrovertnu i impulzivnu energiju, ali 
istodobno, iziskuje više ili manje složenu razradu. 

Prispodobljeno ljudskome biću, kao izričajna zamjembenica u prenesenu značenju, 
naznačuje spajanje i usredotočenje energija na jednom mjestu (u nekom životnom 
području), stvarajući snažan naglasak i potrebu za očitovanjem. Predstavlja energiju u 
mogućem stanju, poput velike sile koja se nakuplja u snažan nerazlučeni energetski naboj. 

Ova početna zamjedba raspoloživih sila često dovodi do nametanja u okruženju. 
Nametanje je snažna potreba (napose u slučaju steliuma planeta), budući da je osobi na 
raspolaganju velika energetska sila, stoga se ovaj sklop obilježja mora sprovesti u djelo na 
profesionalnom polju, i općenito je to pokazatelj značajki zanimanja. 

Uravnotezenost 


Uzajamni omjer koji tvore boje ishodi ne/ravnotežom motivacije. Ovaj odnos predlaže 
više plavih nego crvenih i više crvenih nego zelenih linija. U biti najpovoljniji omjer je: 


6 plavih aspekata 
4 crvena aspekta 
2 zelena aspekta 


Dakao, ovo je samo poželjan omjer, a ne 
stvaran broj aspektnih linija u kozmogramu. 


Nije uvijek lako utvrditi postoji li previše 
jedne boje ili premalo druge boje (aspekata). 


Primjerice, pretpostavimo da kozmogram 

sadrži 8 plavi aspekata, 4 crvena i 3 zelena. 

Razmatrajući to, možemo dvojiti, je li omjer 

crvenih i zelenih aspekte više ili manje u 

redu, uz pretpostavku da je previše plavih, ili 

pak da je omjer plavih i zelenih više ili manje 
u redu pa stoga nema dovoljno crveno? 

Dakle, 'zlatna ravnoteža' za raspodjelu boja u aspektima bila bi jedna zelena, dvije crvene, 
tri plave. Ovaj odnos obojenosti aspekata 1:2:3, ili njihov umnožak, što je sklop koji u 
kozmogramima najčešće nalazimo, 2 zelene, 4 crvene i 6 plavih aspekata, pragmatično je 
nađeni broj. Jedna aspektna mreža trebala bi uvijek sadržavati najmanji broj zelenih 
aspekata, zatim slijede crveni, a većina bi trebala biti plavi aspekti. Ovaj trobojnim odnosom 
aspekata prispodobljuje uravnoteženu ličnost, u koje je nazočna stanoviti skladna 
višestranost i duhovna pokretljivost pa je moguće razmjerno dobro prilagođavanje različitim 
oblicima životnih okolnosti. 

Boja prisutna u ustrojstvu aspekata prispodobljuje kakvoću, očekivanja i način 
približavanja životu svakog od nas. Važno je shvatiti jesu li sve boje prisutne ili ako postoji 
nedostatak ili naglašenost bilo koje, jer to može nagoviještati neku izdvojenu pristranost u 
načinu promatranja svijeta ili u mislima usredotočenima ili usmjerenima na čuvanje 
višestrane vizije s mnogo mogućnosti u životu. 

Boje su određivane u skladu sa nalazima psihologije boja. Odabrane su tri temeljne boje 
vidljivoga spektra: crvena, plava i žuta (potonja je kasnije zamijenjena zelenom, zbog svoje 
slabe vidljivosti na bijelom). 

Obojenost je vrlo informativna glede razumijevanja kakvoće svijesti. Kada je više od 
polovice postojećih aspekata iste boje, tada je ona prevladavajuća u aspektnoj mreži. 

Načelno, kao izričajna zamjembenica u prenesenu značenju, prevladava li u 'slici' 
kozmograma crvena boja ta je osoba usmjerena ka izvršavanju ili je kod nje prisutna 
napetost, prevladava li plava, tada je ona sklona užitku i udobnosti, prevladava li zelena, 
tada je ona dobar mislitelj, ali istodobno i neodlučno sumnjičava. 

Ako su u kozmogramu zastupljene sve tri boje i pokazuju donekle uravnoteženu sliku, 
tada to označava unutarnji sklad. Ali to ne pokazuje bezuvjetno i izvanjsko skladno 
ponašanje, već se radi o unutarnjem poimanju zakonitosti razvoja. 


Prema obojenosti aspektna mreža može biti trobojna, dvobojna (crveno-plava, crveno- 
zelena i plavo-zelena) i jednobojna (što se vrlo rijetko događa). 


TroGojnost aspektnih likova 


Kada aspektna mreža sadrži sve tri boje, a ponajprije u prethodno navedenome omjeru, 
to naznačuje, kao izričajna zamjembenica u prenesenu značenju, da se svijest osobe 
neprestano razvija, jer su obično razvidni i trobojni likovi koji u sebi sadrže poticaj za razvoj, 
a također su i neposredni izraz zakonitosti razvoja i rasta. 


DvoGojnost aspektnih likova 


Crveno-plava aspektna mreža, kao izričajna zamjembenica u prenesenu značenju, 
ukazuje na izrazito kolebanje između potrebe za izvršavanjem i želje za uživanjem. Aktivnost 
i pasivnost smjenjuju se u skladu s unutarnjim raspoloženjem. Crvena napetost otpušta se 
plavim aspektima, čime se oslobađa energija. Ovakva sklonosti kolebanju gotovo 
onemogućuje sagledavanje središnjega puta, jer nedostaje zeleno - načelo odnosa. Za ove 
osobe je nešto ili ispravno ili pogrešno, ne postoji ništa između. 

Crveno-zelena aspektna mreža, zbog učinaka prekomjerne (crvene) energije, kao 
izričajna zamjembenica u prenesenu značenju, ukazuje na povećanu osjetljivost i spremnost 
na pobude (zeleno) pa nastaje preplavljenost podražajima. Osobe su često prekomjerno 
obuzete radom i aktivnostima koje iziskuju 'savršenost' u izvođenju. Često kritiziraju druge 
koji ne zadovoljavaju njihove standarde i imaju osjećaj da ih drugi iskorištavaju. 

Plavo-zelena aspektna mreža, kao izričajna zamjembenica u prenesenu značenju, ukazuje 
na snažna sposobnost osjećajnog uživljavanja i spremnost dragovoljnog stavljanja na 
raspolaganje drugima. Osobe s ovakvom aspektnom mrežom izrazito su usmjerene ka 
skladu i uživanje i tomu se potpunoma predaju. Istodobno su miroljubivi tako da se ne bune 
kada ih drugi iskorištavaju. Pritisak da nešto učine za njih znači sukob, a za neke čak životnu 
prijetnju. Ako slučajno dospiju u neku takvu okolnost, često se sklanjaju u svijet mašte ili 
podliježu ovisnostima. 


Kada se tumače dvobojne slike aspekata mnogo toga razjašnjava nedostajuća boja. 

Nedostatak plavih aspekata prispodobljuje nemogućnosti osobe da se opusti, zato što je 
uvijek u 'punom pogonu i radi punom parom', očitujući pritom izuzetan nemir. 

Nedostatak zelenih aspekata prispodobljuje mišljenje ili-ili koje otežava komunikaciju i 
razmjenu misli, pa takva osoba vidi samo dvije strane problema suprotstavljenih jedna 
drugoj. 

Nedostatak crvenih aspekti prispodobljuje vrlo osjećajnu, istančanu i nježnu osobu, 
ugodnu svojoj okolini, ali može biti i prekomjerno osjetljiva, a često i labilna, najčešće 
pasivno čekajući priliku. 

Ako u, korijenskom kozmogramu (rođenja) nedostaje neka boja, tada obvezno treba 
pogledati aspektnu mrežu u kozmogramu polja, koji prispodobljuje okolinu i međuzavisne 

utjecaje okruženja. Često se u i ovom kozmogramu može naći nedostajuća boja što, kao 
izričajna zamjembenica u prenesenu značenju, ukazuje da je ova osoba putem odgoja 
usvojila stanovite oblike ponašanje. Naime, njezina joj je okolina pokazala kako da razvije 
značajke nedostajuće boje kako bi ih mogla primijeniti u životu. 


Motivacija 

Mali krug u središtu kozmograma, prispodoba je 'jezgre' ličnosti. Kada smo istražili 
značenje boja u kozmogramu, iz središta, razmatramo sljedeću razinu. Dakle, mi smo u 
potrazi za motivacijom, ili onim što, na vrlo dubokoj unutarnjoj razini, pogoni osobu. 
Razumijevanje boja i njihova uzajamna omjera, dragocjen je pokazatelj naravi te motivacije. 


Noravnoteza 


Mimogred, u prethodnome navodu nije nužno mnogo zdvajati jer ne postoji toliko velika 
neravnoteža, ili njegova konačno prevladavajuća neravnoteža koju pokušava uočiti. 


Nadalje, 6 crvenih, dva plava i dva zelena aspekta pretpostavljaju višak aktivne crvene 
energije i nedostatka uravnotežujuće plave. Dakle, za pretpostaviti je da će osoba svoj život 
usmjeravati na aktivan način. 


l&li što ako kozmogram sadrži 4 plava i 3/4 crveno/zelena aspekta? Dakle, ovdje 
zamjećujemo višak zelene, što ukazuje na 'traženje i znatiželju", ali možda i na nedovoljno 
crvena poticaja za ostvarenje onoga što se sniva ili želi postići. 


Ovisnost 


Sadrži li kozmogram uglavnom plave i zelene aspekte, prispodobljuje nekoga tko će 
vjerojatno postati ovisan o drugima, činiti više za njih, a premalo za sebe. To je obrazac 
ponašanja kojega, ponajprije, moramo postati svjesni i, nadalje, prihvatiti da je to stvarno 
tako, neumitnost zbilje. Samo s 'osvješćenjem' i istinskim htijenjem možemo pokrenuti 
promjene u našim životima, što uključuje i 'unošenje' ravnoteže boja u naše živote. 


Pronicavost 


Prvi pogled na kozmogram može dati vrijedne naznake o ravnotežom boja. Na tom 
stupnju zapažanja, kada promišljamo predodžbe koje izviru iz naže nutrine (uvida, čuvstvima 
obojenog prosuđivanja), možemo se zapitati kako nas se doimaju boje i što nam poručuju. 
Često ćemo dobiti 'osjećaj plavetnila, crvenila ili čak i zelenila', što se može primijeniti kao 
dodatna potpora prosudbi ravnoteže boja. 

Razmatranjem kozmograma ispisanog uz primjenu različitih računalnih programa, 
razlikovat će se i aspekte linija ovisno o točnosti orbisa (dopuštana odstupanja od točnog 
aspekta), što može značiti da jedna boja postaje očito prevladavajućom spram druge. 


ITvorGa 6oja 


Razni priručnici dostatno opisuju vjerojatne načine prispodobljena 'učinka' nejednakosti 
boja na motivaciju, tako da ništa ne bismo postigli ponavljajući ovdje te podatke. Međutim, 
tu je zgoda za upitati se: "Ako postoji neravnoteža boja kako to saznanje možemo primijeniti 
za vlastitu dobrobit ili potporu nekomu drugomu?" 

Inačice omjera, obično su vjerojatni višak jedne boje uz prateće nedostatak druge. 
Primjerice, ako kozmogram sadrži višak crvenih i/ili zelenih aspekata, tada slijedi vjerojatni 
nedostatak plavih. To prispodobljuje nedovoljnu sposobnost za predahom, odražava 
nemogućnost dostatna odmora i opuštanja. Dakle, nužno je osmisliti ravnotežu, iznaći 
načina uspostave 'plavetnila'. 


Energija slijedi misao 


Uputno je prisjetiti se da energija uvijek slijedi misli, pa ako smo mi osmislili bilo koju 
boju, prvim korakom može biti uvođenje boja, u našem razmišljanju, kroz odjeću koju 
nosimo ili u bojama oko kuće, i tako dalje. Uz pripomoć osmišljena 'plavetnila' mi 
pokušavamo postići stanje mira, unutarnja promišljanja i meditacije. Predah je vrijeme u 
kojemu spoznajemo gdje smo, što smo postigli i što trebamo činiti. 

Nema li dovoljno plavih aspekata u našem kozmogramu, i ne iznađemo li način 
nadoknade istih, neće nam biti lako predahnuti. Učenje oblik opuštanja, kao što su 
transcendentalne meditacije, može biti vrijedan i razmjerno jednostavan način oblikovanja 
'plavetnila'. To ujedno može biti i pozitivan način oblikovanja 'zelenila', jer u stanju 
promišljanja u mogućnosti smo razviti taj osjećaj svijesti koja nam je nužan kako bismo 
proširili naše područje svjesnosti i nastavili proces osobnoga razvoja. 

Oblikovanje 'crvenila', pak, može biti teže nego li bilo koje od drugih dvaju boja. Kako 
stvoriti aktivnost? Pa, zamišlju o uvođenju boju u svakodnevni život što je već spomenuto, 
što je glede crvene, vjerojatno iznimno važan korak. 


Vodja (Atijenje) 


Razvoj i primjena volje bitna je sastavnica oblikovanja promjena u našim životima. Mi 
želimo promjene, ali moramo primijeniti htijenje kako bismo zapravo postali drukčijima. Čak 
i naučiti zastati i razmisliti kako oblikovati 'plavetnilo' iziskivat će 'zakonitosti volje'. Dakle, 
radi oblikovanja 'crvenila' nužno je htijenje da to osmislimo te u konačnici to uistinu i 
učinimo. Dakle, oprečno onomu što smo do sada izbjegavali činiti ili smo, pak, ovisnički 
naučili da do sada to netko drugi čini za nas. 

Činjenice o bojama 


Prilog temi 


Boja nije svojstvo materije. Stvarni vanjski svijet je bezbojan, sastoji se od bezbojne 
materije i energije, a posjeduje određenu sposobnost upijanja elektromagnetskih valova. 
Kad svjetlo padne na neko tijelo, određeni se dio upije, a ostatak se odražava, ili u slučaju 
prozirnih tijela, propušta. Jačina upijanja ovisi o molekularnomu ustroju tijela. To znači da 
se iz jedne zrake svjetlosti, koju uglavnom čine valovi različitoga broja titraja u sekundi, 
čestote izražene jedinicom mjere, zadržavaju valovi posve određene čestota. Preostali se 
titraji odražavaju. Kada one dospiju do mrežnice oka, izazivaju u za to određenim vidnim 
stanicama električne impulse koji živčanim putovima dospijevaju do vidnog centra. Tamo 
nastaje osjet boja. Ono što nas se doimlje kao boja, ovisi o vrsti svjetlosti koja se odražava 
ili propušta. 


Dakle, Goja postoji samo kao ogjet, odnosno doživljaj, promatrača, a gledanje je 
sposoGnost razlikovanja vaoniA duljina gvjetćosti (Rao različitih Boja). 


Boje predstavljaju jedan od najjednostavnijih podražaja koja naša osjetila mogu prepoznati. 
Čak i meduze prepoznaju svjetlo, a one i nemaju mozak! No, usprkos svojoj razmjernoj 
jednostavnosti, objasniti svjetlost i boje na nešto široj ljestvici značilo bi i ponuditi odgovor 
na dva razmjerno složenija pitanja: kako vidimo i zašto vidimo ono što mislimo da vidimo. 


Pri odgovoru na spomenuta pitanja važno je imati na umu temeljnu, prethodno navedenu, 
činjenicu — boje zapravo ne postoje ili, bolje rečeno, ne postoje u smislu u kojem ih mi 
poimamo u svakodnevnu životu. Jagoda i uređaj za gašenje požara nisu crveni, nebo i more 
nisu plavi i niti jednu osobu na svijetu ne bismo objektivno mogli označiti kao 'crnu' ili 
'bijelu'. Za razliku od boja, ono što zapravo postoji jest svjetlost. Svjetlost je stvarna. 


Ali, što su onda boje? Za početak, važno je naglasiti da boje neopozivo nisu svjetlost - one 
su u potpunosti 'umjetna' tvorevina našeg mozga. Kako možemo biti sigurni u ovo? Pa, ista 
svjetlost može postati 'obojana' bilo kojom bojom na svijetu. Ne u stvarnosti, već u našem 
mozgu. 


Primjerice, razmotrimo kocke na priloženoj slici. 
Ako pogledate kocku u gornjem lijevom kutu, 
primijetit ćete četiri sive pločice na njenoj 
najuzvišenijoj plohi. Desno od nje je gotovo 
identična kocka osim što joj se na gornjoj plohi 
nalazi sedam sivih pločica. Kad ste se uvjerili kako 
su pločice na obje slike jednake boje (sive), 
pogledajte dvije kocke u donjem dijelu slike. 


Prilično nevjerojatno, ali sada sive pločice na lijevoj 
kocki izgledaju plavo, a iste te sive pločice na desnoj 
kocki izgledaju žuto. Podsjetimo, još uvijek se radi 
o istovjetnim kockama. One 'dijele' isto svjetlo a, 
složit ćete se, izgledaju posve drukčije. 

Pamćenje boja 


Boje su vjerojatno jedna od najzačudnijih evolucijskih prilagodbi koje poznajemo. One su 
stvorene na temelju naših prethodnih iskustava. Upravo zbog ove činjenice moguće je 
izvoditi optičke iluzije poput one, ranije opisane. Kad promatramo određenu sliku koja je 
posve usklađena s našim osobnim doživljajem 'stvarnosti' (ili bolje rečeno, kad promatramo 
sliku koja je usklađena s onim što bismo, na temelju prošlih iskustava u stvarnomu životu, 
očekivali vidjeti kod promatranja takve slike), naš će mozak objekte koje vidimo na slici 
smatrati uistinu 'stvarnim'. 


Razumjevši prethodnu rečenicu, logično se nameće sljedeće pitanje: ako svjetlost koju naša 
osjetila prepoznaju tumačimo na temelju naših prijašnjih iskustava, koliko brzo možemo 
naučiti vidjeti istu svjetlost u posve drukčijem svjetlu? Iznenađujuće, za ovakvu promjenu 
dovoljno je tek nekoliko sekundi. 


Primjerice, na gornjoj slici možemo vidjeti dvije slike pustinje jednu pored druge. Slobodno 
proučite slike, što podrobnije to bolje, i primijetite kako su u potpunosti istovjetne. Nebo je 
na obje slike plavkasto, dičim je pustinjski pijesak žućkaste boje. Sada pažnju preusmjerite 
na crveni i zeleni kvadrat poviše dvaju slika pustinje. Ako 60-ak sekundi usredotočeno 
gledate u bijelu točku između ovih kvadrata i zatim pogledajte u istu takvu točku između 
dvaju pustinja - zateći će vas prizor sasvim drukčiji od onog kojega ste vidjeli ranije. Slike 
koje su prije samo nekoliko trenutaka bile posve istovjetne sada su saturirane! očigledno 
različitim bojama. Što ste žarišno usredotočeniji u točku među dvama gornjim kvadratima, 
to će ova optička iluzija djelovati dojmljivije. 


1 Saturacija — zasićenost, popunjenost; veličina kod boje koja se odnosi na njezinu čistoću ili ponoću; stupanj 
u kojemu se neka boja razlikuje od sivog iste svjetline. Jako saturirana boja je živa i bogata, a boja slabe 
saturacije izgleda izblijedjelo i kao da je pomiješana sa sivom. 

No dobro, u čemu je bit? Slike pustinje izgledaju drukčije zato što je vaš 
mozak zapamtio crvenilo s lijeve i zelenilo s desne strane u koje ste gledali 60-ak sekundi. 
Kad ste pažnju ponovno preusmjerili na slike pustinje, vaš mozak je ove zapamćene boje 
jednostavno uklopio u dvije slike pustinje i tako ih 'izmijenio'. Naravno, samo na nekoliko 
trenutaka, no i to je dovoljno da na prilično dojmljiv način shvatite koliko su boje zapravo 
proizvoljna pojava. 


Ovaj pokus neizbježno vodi do sljedećeg važnog pitanja. Jesu li boje uistinu stvarne ili su tek 
ishod naših imanentno subjektivnih osjetila? Do sada ste već mogli shvatiti, točan odgovor 
krije se u drugom dijelu pitanja. 


Važno je zapamtiti, boje su bile u samom srcu evolucijskog procesa milijunima godina. Teško 
je uopće zamisliti važniji evolucijski proces od onoga koji nam omogućuje da postojimo i 
djelujemo u svijetu koji nas okružuje. Zamislite samo odnos između insekata i cvjetova 
(cvjetovi nisu 'obojeni' kako bi ljudi uživali u njima, već kako bi se biljke kojih su dio što 
plodnije razmnožavale), ili najrazličitije boje pomoću kojih se razne životinje maskiraju u 
okoliš koji ih okružuje. Naravno, po potrebi, boje se mogu iskoristiti i da vas primijeti što je 
moguće više živih bića u blizini kao što to, primjerice, čini paun u sezoni parenja. 


No, važnost boja nije ograničena isključivo na carstvo životinja. Bili vi svjesni toga ili ne, boje 
su jedan od najvažnijih dijelova i našega života. Razmislimo na trenutak o odjeći koju 
kupujemo i bojama koje prevladavaju u našoj garderobi. Čitava modna, dizajnerska i 
kozmetička industrija počiva upravo na bojama, odnosno njihovom kombiniranju. 


Evolucija temeljena na percepciji 
(opažanju, zamjedbi) 


Riječ iz gornjeg podnaslova zapravo znači da je naša vjerojatno najjednostavnija zamjedba 
u znatnoj mjeri oblikovala ono što jesmo. No, tu priča ne staje - boje se (koje, ne zaboravite, 
zapravo ne postoje) nalaze u samomu srcu ljudske evolucije i u najvećoj mjeri su odgovorne 
za izgled svijeta kojeg poznajemo. 


Upravo zbog ove uske evolucijske veze s bojama, ljudi si već stoljećima postavljaju jedno 
pitanje — vide li i drugi isto ono što ja vidim? Valjan i pouzdan odgovor na ovo pitanje neće 
nam samo otkriti nešto više o tome kako funkcionira naš mozak, već ćemo pomoću njega 
saznati mnogo više o tomu tko smo kao pojedinci, ali i kao društvo kojeg smo oblikovali. 


Doktor R. Beau Lotto s grupom suradnika već godinama pokušava doznati odgovor na 
prethodno spomenuto pitanje. On je u svom laboratoriju osmislio i proveo niz pokusa u 
kojima je sudjelovalo 150 osoba različite dobi, društvenoga zaleđa, rase i spola. Cilj svih tih 
pokusa bio je samo jedan — ponuditi odgovor na pitanje vide li svi ljudi jednako. 


Nalazi do kojih su došli u Otto Labu bili su prilično zapanjujući iako, naglašava dr. Lotto: 
»rezultate dobivene ovim pokusima treba smatrati tek početkom ili djelićem konačnoga 
odgovora“. 


Jedan od značajnijih nalaza do kojeg su došli bio je taj da različiti ljudi povezuju jednake boje 
s određenim čuvstvima. Tako je, primjerice, gotovo svaka odrasla osoba žutu boju povezala 
sa srećom, plavu s tugom i crvenu s ljutnjom (iznenađenost i strah, preostala dva sveopća 
osjećaja, nisu imali neku posebnu boju koju su im ispitanici dodjeljivali). lako je slično 

zabilježeno i kod djece, njihova povezivanja boja i osjećaja imala su mnogo više različitih 
inačica. 


S druge strane, u pokusu u kojem su morali povezati boju i zvuk gotovo svi ispitanici (i mladi 
i stari) odabirali su slične parove. Niski tonovi najčešće su bili predočeni tamnim bojama 
(tamnoplava) dok su viši tonovi uglavnom bili upareni sa žarko žutom. 


Koji je dakle zaključak ovih pokusa? Ljudi posjeduju unutarnje mentalne mape pomoću kojih 
su kadri povezivati boje s određenim drugim osjetilnim podražajima. Ono što je uistinu 
začudno jest činjenica da takvi odnosi (primjerice, između zvuka i boje) ne postoje nigdje u 
prirodi. 


Ustroj boja 


U jednom drugom pokusu, Lotto i suradnici su od ispitanika tražili da na ploču s 49 praznih 
mjesta rasporede 49 različito obojenih pločica. To je ujedno bila i jedina uputa sudionicima 
pokusa. Broj mogućih rješenja bio je iznimno velik - deset na šezdeset i drugu potenciju. 
Vjerojatno već pretpostavljate, u stvarnosti ljudi nisu iskoristili niti približan broj mogućnosti 
koje su im se nudile. Dapače, pločice su slagali po veoma predvidljivome obrascu - grupirali 
su boje prema sličnosti. 


Lotto tvrdi da je takvo djelovanje posljedica iznimno snažne potrebe za redom (ustrojem) 
koju svi ljudi imaju. Posebice za ustrojem koji nam je otprije poznata. U ovomu slučaju radilo 
se o tomu da ispitanici 'preslikaju logiku' slika s kojima se susreću u prirodi. 


U jednom drugom pokusu, znanstvenici iz Otto Laba ispitali su postoje li razlike između 
raznih grupa ispitanika u jednostavnoj činjenici, prepoznaju li određeno svjetlo ili ne. Ishodi 
su bili poprilično iznenađujući. Za početak, otkrili su da su žene mnogo osjetljivije na 
svjetlost od muškaraca, a posebno je zanimljivo da su svjetlo najbolje prepoznale one žene 
koje imaju snažan osjećaj nadzora nad vlastitim životom. Žene koje su se osjećale nemoćno, 
iako i dalje 'osjetljivije!' od muškaraca, postizale su slabije rezultate od žena s osjećajem 
potpuna nadzora. Ako na trenutak zastanemo i podsjetimo se da ovdje zapravo govorimo o 
pukom prepoznavanju svijetla, ovi nalazi su ništa manje nego zapanjujući. 


U dodatnim pokusima, Lotto i suradnici ispitivali su mogu li boje utjecati na naš osjećaj za 
protok vremena. Odmah na početku primijetili su kako jedna minuta za muškarce 'traje' u 
prosjeku 11 sekundi dulje nego za žene. Znamo što ste pomislili, mi ćemo se suzdržati od 
komentara. 


Osim ove razlike, zanimljivo je kako je jedna minuta 'trajala' dulje i za muškarce i za žene 
kada su bili okruženi crvenim svjetlom, a trajala je kraće kad su bili okruženi plavim svjetlom. 
Lotto zaključuje kako se ova razlika može najbolje objasniti različitim razinama uzbuđenja 
koje i kod muškaraca i kod žena izaziva izloženost ovim dvama vrstama svjetla. 

Vidimo li svijet kakvim jest? 


Na temelju gore spomenutih pokusa može se zaključiti da svatko od nas drugačije vidi svijet 
koji ga okružuje. To zapravo mora biti tako, budući da su naša osobna iskustva, ponaosob, 
nužno drukčija od osobnih iskustava drugih ljudi. No, ono što je važno jest da nitko od nas 
ne vidi svijet onakvim kakav uistinu jest. 


U tom smislu mi smo svi u zabludi, a sve ono što vidimo zapravo je osobito i osebujno 
tumačenje ovisno o našoj osobnoj povijesti, ali i povijesti koju dijelimo s ostatkom 
čovječanstva. Ova činjenica, vjerojatno više nego bilo koja druga, može poslužiti kao 
nepobitna potkrjepa slavljenju različitosti, a ne za bijeg u sigurnost konformizma. 


Astro-Nex je računalni program za izračun i crtanje svih 


kozmograma i prikaza prema API načinu, odnosno Huberovu z =, iš iri * 
pristupu astrologiji. == li. IZ> k: 
Lako ga je preuzeti i jednostavno instalirati, a ima vrlo prijateljsko zi: sie <. / 4 
korisničko sučelje s mnogo korisnih i naprednih značajki. On je - pop 


besplatan uslužni program. > 


Preuzeti na sljedećoj poveznici: Astro-Nex : besplatan astrološki program 

